CELEX: 32012R1111
Language: hu
Date: 2012-11-23 00:00:00
Title: A Bizottság 1111/2012/EU végrehajtási rendelete ( 2012. november 23. ) egyes áruk Kombinált Nómenklatúra szerinti besorolásáról

29.11.2012   
            
            
               HU
            
            
               Az Európai Unió Hivatalos Lapja
            
            
               L 329/7
            
         A BIZOTTSÁG 1111/2012/EU VÉGREHAJTÁSI RENDELETE
   (2012. november 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 23-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kilenc darab, nyomtatott, kartonból kivágott, különböző rovarokat és egyéb apró lényeket formázó és műkővel, valamint csillámmal díszített matricából álló árucikk, körülbelül 30 × 30 cm méretű műanyag lapon.
                  Minden matrica a hátoldalán öntapadó csíkkal ellátott, amelynek segítségével a matrica tetszőleges felületre rögzíthető. Később a matricát át lehet helyezni más felületre.
                  A matricák dekorációs célt szolgálnak.
                  
                      (1) Lásd a képet.
               
               
                  4911 91 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 48. árucsoporthoz tartozó megjegyzés 12. pontja, valamint a 4911 és a 4911 91 00 KN-kód szövege határozza meg.
                  A 48. árucsoporthoz tartozó megjegyzés 12. pontja értelmében a nyomtatott mintákkal, jelekkel vagy ábrával ellátott karton a 49. árucsoportba tartozik, ha ez a nyomtatás az áru elsődleges felhasználása szempontjából lényeges. Az áru kizárólag képeket tartalmazó nyomtatott anyag és dekorációs célra szolgál. Ezért a 4823 vtsz. alá, más kartonként történő besorolása kizárt.
                  A dekorációs célú, öntapadós, nyomtatott matricák a 4911 vtsz. alá tartoznak (lásd még a 4911 vtsz.-hoz tartozó HR-magyarázat 10. pontját).
                  A terméket ezért a 4911 91 00 KN-kód alá, más nyomtatott képként kell besorolni.
               
            
         
      
         (1)  A kép csupán tájékoztató jellegű.